উত্তরা পূর্ব থানা
উত্তরা পূর্ব থানা বাংলাদেশের রাজধানী ঢাকা শহরের উত্তরায় অবস্থিত একটি থানা। এটি উত্তরা উপশহরের ঢাকা-ময়মনসিংহ মহাসড়কের পূর্বদিকে ৪ নং সেক্টরে অবস্থিত। এই থানা ৩১ মে, ১৯৯৭ সালে প্রতিষ্ঠিত হয়। এর পূর্ববর্তী নাম ছিলো উত্তরা থানা। ২০১২ সালে উত্তরার পশ্চিমাংশে উত্তরা পশ্চিম থানা প্রতিষ্ঠিত করার পর এই থানার নাম বদল করে উত্তরা পূর্ব থানা রাখা হয়। এই থানা উত্তরার ১, ২, ৪, ৬ ও ৮ নং সেক্টর নিয়ে গঠিত।